18. ΝΟΜΟΘ. ΔΙΑΤΑΓΜΑ υπ' αριθ. 1648 της 12 Ιουλ./18 Αυγ. 1942. Περί του κεφαλαίου Εθνικής Σωματικής Αγωγής. Εκυρώθη και διετηρήθη εν ισχύϊ, δια της υπ' αριθ. 298/1946 πράξεως Υπουργ. Συμβουλίου. Άρθρ.1.-Το δυνάμει του άρθρ. 7 του Νόμ. 4371/1929 ως τούτο ετροποποιήθη δια του άρθρ. 47 του Νόμ. 5620/1932 συσταθέν "Κεφάλαιον Εθνικής Σωματικής Αγωγής" το κατατεθειμένον ήδη παρά τη Τραπέζη της Ελλάδος και τη Εθνική Τραπέζη, εξακολουθεί παραμένον εις την διάθεσιν του Υπουργείου Θρησκευμάτων και Εθνικής Παιδείας και διατίθεται αποκλειστικώς και μόνον δια τας ανάγκας της σωματικής αγωγής. Άρθρ.2.-1.Εκ του Κεφαλαίου Εθνικής Σωματικής Αγωγής διατίθεται ετησίως και κατ' ανώτατον όριον (έν εκατομμύριον) δραχμών. Το ανωτέρω ποσόν ηυξήθη εις δρχ. 300.000.(000) δια της υπ' αριθ. 55784 της 5 Ιουνίου/23 Αυγ. 1952 αποφάσεως Υπ. Παιδείας και Οικονομικών. α)δια την οικονομικήν ενίσχυσιν των ανεγνωρισμένων υπό του Υπουργείου Ομοσπονδιών της εξωσχολικής σωματικής αγωγής, και β)δια την συμπλήρωσιν των γυμναστικών και αγωνιστικών εγκαταστάσεων των ανεγνωρισμένων υπό του Υπουργείου Γυμναστικών, Αγωνιστικών κλπ. Οργανώσεων. 2.Το υπόλοιπον του Κεφαλαίου Εθνικής Σωματικής Αγωγής διατίθεται αποκλειστικώς και μόνον δια του κάτωθι σκοπούς. α)δια την ίδρυσιν, συντήρησιν και συμπλήρωσιν των πάσης φύσεως Δημοσίων και Εθνικών Γυμναστηρίων. β)δια την οικονομικήν ενίσχυσιν της Εθνικής Ακαδημίας Σωματικής Αγωγής. γ)δια τας δαπάνας μετεκπαιδεύσεως εις την σωματικήν αγωγήν των λειτουργών της σωματικής αγωγής, των δημοδιδασκάλων και κρατικών εν γένει λειτουργών, καθώς επίσης και δι' οικονομικάς ενισχύσεις λειτουργών της σωματικής αγωγής, μετεκπαιδευομένων κατόπιν διαγωνισμού εις ανεγνωρισμένας σχολάς της αλλοδαπής. 16 32.Η.α.15-18 Σχολική Σωματική Αγωγή δ)δια την αγοράν βιβλίων και την έκδοσιν συγγραμμάτων, μελετών, οδηγών και Δελτίου, πραγματευομένων αποκλειστικώς θέματα της σωματικής αγωγής ως και δια τας αποζημιώσεις των συγγραφών αυτών. ε)δια την προμήθειαν γυμναστικών και αθλητικών οργάνων, υλικού σκοποβολής, διπλωμάτων, μεταλλίων και επάθλων αγώνων. ς)δια τας δαπάνας οργανώσεως Περιφερειακών και Πανελληνίων Αγώνων μεταξύ των Σχολείων, των Δήμων και των Κοινοτήτων. ζ)δι' έξοδα εποπτείας της σωματικής αγωγής εν γένει. η)δια τας δαπάνας οργανώσεως και λειτουργίας των Γραφείων και της Αποθήκης Υλικού της Διευθύνσεως Σωματικής Αγωγής του Υπουργείου, και θ)δια τας αποζημιώσεις Γυμναστικών, Αγωνιστικών κλπ, Οργανώσεων, λόγω φθορών προξενουμένων εις τας εγκαταστάσεις των, εκ της δωρεάν χρήσεως αυτών υπό των δημοσίων σχολείων. Άρθρ.3.-1.Η διάθεσις του Κεφαλαίου Εθνικής Σωματικής Αγωγής δια τους εν άρθρ. 2 του παρόντος Ν.Δ/τος αναγραφομένους σκοπούς γίνεται επί τη βάσει Προϋπολογισμού συντασσομένου κατ' έτος υπό της Διευθύνσεως Σωματικής Αγωγής και εγκρινομένου υπό του Υπουργού Θρησκευμάτων και Εθνικής Παιδείας. 2.Αι εις βάρος του Κεφαλαίου Εθνικής Σωματικής Αγωγής πληρωμαί ενεργούνται υπό της Τραπέζης της Ελλάδος επί τη βάσει Χρηματικών Ενταλμάτων εκδιδομένων υπό του Υπουργού Θρησκευμάτων και Εθνικής Παιδείας, τα οποία απαραιτήτως θεωρούνται υπό της Υπηρεσίας Εντελλομένων Εξόδων του αυτού Υπουργείου και επί των οποίων ασκείται προληπτικός έλεγχος υπό του Ελεγκτικού Συνεδρίου. 3.Τα ανωτέρω Χρηματικά Εντάλματα μετά την εξόφλησίν των επιστρέφονται υπό της Τραπέζης της Ελλάδος εις το Υπουργείον Θρησκευμάτων και Εθνικής Παιδείας και φυλάσσονται εις το Αρχείον της Διευθύνσεως Σωματικής Αγωγής. Άρθρ.4.-1.Αι εις βάρος του Κεφαλαίου Εθνικής Σωματικής Αγωγής προμήθειαι των διαφόρων ειδών, εφ' όσον αύται υπερβαίνουν το ποσόν των 25.000 δραχμών γίνονται δια δημοπρασίας, κατά τους ισχύοντας εκάστοτε ειδικούς Νόμους. 2.Εις εξαιρετικάς ή επείγουσας περιπτώσεις δύναται ο Υπουργός Θρησκευμάτων και Εθνικής Παιδείας να προβαίνη εις προμηθείας ειδών μέχρι του ποσού των 100.000 δραχμών, κατόπιν προχείρου δημοπρασίας. Άρθρ.5.-Δια Δ/των του Υπουργού Θρησκευμάτων και Εθνικής Παιδείας καθορισθήσεται πάσα λεπτομέρεια δια την εφαρμογήν του παρόντος Ν.Δ/τος, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως, καταργουμένης ταυτοχρόνως και πάσης ετέρας γενικής ή ειδικής διατάξεως επιβαλλούσης άλλας επιβαρύνσεις εις βάρος του Κεφαλαίου Εθνικής Σωματικής Αγωγής ή αντικειμενικής προς τας διατάξεις του παρόντος.